KISKŐRÖS VÁROS POLGÁRMESTERE

ELŐTERJESZTÉS

(a Képviselő-testület 2025. január 22-i ülésére)

TÁRGY: 
A KISKŐRÖSI TELEPÜLÉSI ÉRTÉKTÁR BIZOTTSÁG szervezeti és működési szabályzatának MÓDOSÍTÁSA
A Képviselő-testület 2014. május 28-i ülésén a magyar nemzeti értékek és hungarikumok értéktárba való felvételéről és az értéktár bizottságok munkájának szabályozásáról szóló 324/2020. (VII.1.) Kormányrendelet alapján a 64/2014. számú Képviselő-testületi határozatával létrehozta a Kiskőrösi Települési Értéktárat, valamint megalakította a Kiskőrösi Települési Értéktár Bizottságot (továbbiakban: Bizottság). 
A települési értéktár bizottságok eljárásrendjét a magyar nemzeti értékek és hungarikumok értéktárba való felvételéről és az értéktár bizottságok munkájának szabályozásáról szóló 324/2020. (VII. 1.) Kormányrendelet (továbbiakban: H. rendelet) határozza meg.

A COVID 19 világjárvány alatt a Kiskőrösi Települési Értéktár Bizottság online formában tudta a bizottsági üléseit megtartani. Az online bizottsági ülés, a jelenlétihez képest rugalmasabb szervezést tesz lehetővé, személyes jelenlétet nem igényel, a technikai fejlődés lehetővé teszi a bizottsági ülések online térben történő biztonságos megtartását.
A H. rendelet az online bizottsági ülésre vonatkozóan nem határoz meg eljárási szabályokat, emiatt azt, az SzMSz-ben szükséges szabályozni.
Az SzMSz módosítását követően a virtuális térben megtartott bizottsági ülés megtartása, illetve a távszavazás szabályozott módon válik lehetővé.

A magyar nemzeti értékek és hungarikumok értéktárba való felvételéről és az értéktár bizottságok munkájának szabályozásáról szóló 324/2020. (VII.1.) Korm. rendelet 4. § (1) bekezdés c) pontja alapján:

A Települési Értéktár Bizottság működési szabályzatát a települési, a Vármegyei Értéktár Bizottság működési szabályzatát a vármegyei önkormányzat határozza meg. 

A fentiek alapján javaslom, hogy a Képviselő-testület a Bizottság – a hatályos jogszabályi előírások alapján elkészített - SzMSz-ét a határozat-tervezet mellékletében foglaltak szerint fogadja el.
Kiskőrös, 2025. január 14.


Domonyi László s.k.,


    polgármester 
HATÁROZAT-TERVEZET

A Képviselő-testület a Kiskőrösi Települési Értéktár Bizottság – a magyar nemzeti értékek és hungarikumok értéktárba való felvételéről és az értéktár bizottságok munkájának szabályozásáról szóló 324/2020. (VII.1.) Korm. rendelet előírása alapján elkészített Szervezeti és Működési Szabályzatát a határozat-tervezet mellékletében foglaltak szerint elfogadja.

